ที่นี่จะมีน้ำซุปให้เลือกสามแบบนะคะ ใส ดำ ต้มยำ วันนี้เราเลือกใสกับต้มยำ โอเคนะ น้ำใสก็ทั่วไป น้ำดำออกหวานแต่รสชาติไม่จัดมาก ซดได้คล่องคอ ที่นี่ตอนนี้มีสองราคา 239 กับ 339 เราเลือกแบบ 339 ไป จริงๆน่าจะเลือกแบบธรรมดาพอเพราะทานซีฟู้ดไม่เก่ง แถมชอบหมูมากกว่าเนื้อ 
จะขอรีวิวตามความชอบเราละกันนะคะ
อร่อย: น้ำซุป น้ำจิ้ม สันคอ อันนี้อร่อยสุดละ ชอบมากๆ ยำสาหร่าย ข้าวผัดกระเทียม ผัดมาพอดีมากๆ หมี่หยกอร่อย เป็นแบบปรุงรสมาแล้วไม่ใช่แบบจืดๆ หอยนางรมตัวเล็กแต่สดดี เกี๊ยวปลา
ไม่อร่อย: หมูดำกับเนื้อวากิวเราว่าเราเฉยๆ ด้านๆ สู้สันคอไม่ได้ หอยเชลล์​เป็นแบบชิ้นเล็กอ่ะ ไม่อร่อย เบคอนติดมันแต่ค่อนข้างเหนียว ซาชิมิคุณภาพพอกินได้ ส่วนซูชิไม่ได้ทานค่ะ

ที่เราชอบอีกอย่างคือเครื่องดื่ม น้ำเค้าอร่อยหลายอย่าง น้ำสีฟ้าๆ น้ำมะม่วง ชามะลิคือดีงาม ส่วนไอศครีมมีหลายรสก็จริงแต่ไม่ได้อร่อยอะไร
พนักงานมีดีบ้าง ไม่ดีบ้าง แต่คนที่มารับออเดอร์เราน่ารักดี service mind โอเคค่ะ

ที่เริ่ดสุดๆคือที่นี่ไม่จำกัดเวลาค่ะ ไม่ต้องทานแบบรีบๆ กินไปคุยไป